L'Alcalde d'Alaquàs visita les obres dels barris l'Olivar i Los Faroles
04/05/2009

# L'Alcalde d'Alaquàs visita les obres dels barris l'Olivar i Los Faroles

*   04/05/2009
*   [Imprimir](#)
*   Compartir
*    https://www.alaquas.org/documento.asp?id\_do=11357

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11357%2F0&title=Ajuntament%20d%27Alaqu%C3%A0s.%20Premsa.L%27Alcalde%20d%27Alaqu%C3%A0s%20visita%20les%20obres%20dels%20barris%20l%27Olivar%20i%20Los%20Faroles)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11357/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2009/2/11357/04052009visita_olivar_Form_4.jpg)](https://www.alaquas.org/ficheros/documentos/2009/2/11357/04052009visita_olivar_Form_10.jpg "<a href='https://www.alaquas.org/ficheros/documentos/2009/2/11357/04052009visita_olivar_Form_10.jpg' target=_blank><i class='fa fa-external-link' aria-hidden='true'></i>.L'Alcalde d'Alaquàs visita les obres dels barris l'Olivar i Los Faroles</a>")

Les actuacions en els carrers Santa Cecília i de l'Arbre del barri l'Olivar ja han finalitzat. Les obres d'aquest barri es troben en estat molt avançat

L'Alcalde d'Alaquàs, Jorge Alarte, ha realitzat en aquests dies una visita a les obres de reurbanització del barri de l'Olivar d'Alaquàs així com als treballs de rehabilitació del barri de los Faroles de la ciutat, per tal de supervisar personalment l'estat en que es troben aquests projectes urbanístics en els que s'invertiran més de 10 milions d'euros, 5,8 milions d'euros en l'Olivar i 4,5 en Los Faroles.

Jorge Alarte, acompanyat de la Regidora d'Urbanisme, ha volgut conèixer de primera mà aquestes obres que milloraran i augmentaran la qualitat de vida dels veïns i veïnes que viuen en aquestes zones. En la visita, l'Alcalde ha realitzat una valoració positiva i ha destacat el bon ritme amb que avancen les actuacions.

La primera de les visites va ser al barri l'Olivar, on els treballs estan en estat molt avançat ja que hi ha carrers com Santa Cecília i de l'Arbre que han estat ja finalitzats després d'haver-se renovat totalment el paviment. A més, el ritme d'execució de les obres en la resta de carrers inclosos en el projecte és superior al 50%. La primera fase de les obres en aquest barri, que durarà aproximadament 18 mesos, suposarà un canvi d'imatge radical per a aquesta zona residencial de vivendes unifamiliars en la que predominen les edificacions de poca altura i els carrers peatonals. L'Ajuntament d'Alaquàs invertirà aproximadament 5,8 milions d'euros a càrrec del Pla Director d'Aigües.

L'Alcalde d'Alaquàs va continuar la seua visita al barri Los Faroles d'Alaquàs, on les obres també continuen a bon ritme. Allí va conèixer de primera mà les impressions i opinions dels veïns i veïnes d'aquest barri. El Pla de Rehabilitació Integral d'aquest barri posat en marxa per l'Ajuntament d'Alaquàs millorarà notòriament l'actual estat dels blocs de les 160 vivendes d'aquesta zona on resideixen, en la seua gran majoria, veïns i veïnes amb una renda baixa, sent aproximadament el 40% d'ells jubilats i jubilades. La finalitat principal d'aquesta intervenció pública és revitalitzar i embellir el barri, fer-lo accessible, augmentar la seguretat i millorar la qualitat de vida dels seus veïns i veïnes.